Title: Fem hundre sekunder fra solen
Description: Dokumentarfotografiet har, gjennom de siste hundre årene, utallige ganger bidratt til å hjelpe oss å se, forstå, forandre mening eller fjerne tvil. Mens det andre ganger har gått ut over vår forestillingsevne og tvunget oss til å lukke øynene i smerte. Robert Capas klassiske mantra for dokumentarfotografen om det å gå nært nok, er udødeliggjort i Ken Oppranns bilder. Energien og atmosfæren er til å ta og kjenne på. Gjennom de siste tretti årene har den prisbelønte dokumentarfotografen Ken Opprann reist verden rundt og fotografert mennesker i det offentlige rom, fra fødsel til død, i lek og arbeid, glede og sorg. I 500 sekunder fra solen er dette dokumentariske og kunstneriske arbeidet samlet i en unik, vakker og dypt gripende fotobok. Den prisbelønte fotografen utviser en helt egen forståelse og fotografisk hengivenhet til det allmennmenneskelige som knytter oss sammen, men fremfor alt handler hans fotografier om menneskeverd.
Subjects: Documentary photography, Black-and-white photography
People: Ken Opprann (1958-)